Diari Oficial de la Generalitat Valenciana


Sumari del DOGV 8173, del 20-11-2017 (2017/10244)

Resolució de 14 de novembre de 2017, del sotssecretari, per la qual ordena l'enviament de l'expedient administratiu objecte del procediment ordinari número 4/000388/0737-LL a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana i cita les persones que pogueren resultar afectades perquè puguen personar-se en actuacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10453


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 14 de novembre de 2017, del sotssecretari, per la qual ordena l'enviament de l'expedient administratiu objecte del procediment ordinari número 4/000388/3850-VK a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana i cita les persones que pogueren resultar afectades perquè puguen personar-se en actuacions. [2017/10036]  
  
L'entitat Alianza de la Sanidad Privada Española ha interposat un recurs contenciós administratiu contra Resolució de 31 de maig de 2017, de la consellera de Sanitat Universal y Salut Pública, per a la convocatòria de l'acció concertada per a la prestació assistencial oncològica.  
  
El recurs interposat es tramita en la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, amb el número de procediment ordinari 5/000388/0127-WE (NIG 46011-70-5-1483-0652902), que ha sol·licitat que se li envie l'expedient.  
Per tant, en compliment del que disposa l'article 48 de la Llei 29/1998, de 13 de juliol, reguladora de la jurisdicció contenciosa administrativa, resolc enviar l'expedient administratiu objecte del recurs, acompanyat d'un índex dels documents que conté, per mitjà de format digitalitzat en CD-ROM, a la Secció 4 de la Sala Contenciosa Administrativa del Tribunal Superior de Justícia de la Comunitat Valenciana.  
  
Així mateix, s'acorda l'enviament de la present resolució per a la publicació en el Diari Oficial de la Generalitat Valenciana, per tal de notificar a les persones que pogueren resultar afectades per la interposició de l'esmentat recurs contenciós administratiu, i citar-les perquè, si és el cas, puguen personar-se en les actuacions judicials en el termini de nou dies si convé al seu dret, com a demandades. Se'ls fa saber que hauran de comparéixer degudament representades en la forma establida en els articles 23.2 i 23.3 de la Llei de la jurisdicció contenciosa administrativa.  
Per la seua banda, i als mateixos efectes del paràgraf precedent, s'acorda notificar la present resolució a la Fundació Institut Valencià d'Oncologia, per la seua condició d'interessat en l'expedient administratiu objecte del procediment esmentat.  
  
València, 14 de novembre de 2017.- El sotssecretari: Ricardo Campos Fernández.